Il-Ministru fl-Uffiċċju tal-Prim Ministru Carmelo Abela stqarr fil-parlament li se jkun qed iħabbar azzjonijiet kontra l-aħwa Deġorġio meta jkun il-waqt. Il-Ministru qal dan wara li ġie mstoqsi mid-deputat Nazzjonalista David Thake jekk kienx ħa pariri dwar x'azzjoni legali se jieħu fil-konfront tal-aħwa Deġorġio wara li reġgħu allegaw li kien involut fl-attentat tas-serq tal-HSBC li seħħet fl-2010. Carmelo Abela ma jgħidx jekk offriex ir-riżenja lill-PM Fis-seduta tal-bieraħ Abela stqarr li "meta u jekk nagħmel libell hi deċiżjoni tiegħi u nagħmel dan ma min nafda." Illum, il-Ministru kompla jinsisti u qal "jidher li l-aħwa Deġiorġio saru għal qalbkom. Min jaf kemm jgħaddu kommunikazzjonijiet bejnitkom. Waqt li intom tant qrib u good luck to you, Jien inżomm 'il bogħod minnhom. Meta jasal il-mument, nikkomunika dak li niddeċiedi." Ilbieraħ ġie rrapurtat li l-aħwa George u Alfred Degiorgio qalu li l-gvern irrifjuta t-talbiet tagħhom għal maħfra minħabba kunflitt ta' interess, għaliex il-gvern ma jridx jisma' l-informazzjoni li kellhom dwar l-allegat involviment tal-ex ministru Chris Cardona fl-assassinju ta' Daphne Caruana Galizia kif ukoll fl-involviment tal-Ministru Carmelo Abela f' "reati serji", inkluż "kompliċità f'serq bl-armi". Huma kitbu ittra lill-Kummissarju Ewropew għall-Ġustizzja biex jinfurmawh dwar il-kunflitt ta' interess dwar il-maħfra. L-aħwa Degiorgio jimplikaw lil Cardona u Abela f'reati serji .td_uid_3_60b9ef8dc8be6_rand.td-a-rec-img{text-align:left}.td_uid_3_60b9ef8dc8be6_rand.td-a-rec-img img{margin:0 auto 0 0}